cyanic-selkie/wikianc huggingface dataset:
Σέτι
Γεωγραφία
Το Σέτι είναι η δυτικότερη και μεγαλύτερη στην Άπω Δυτική περιφέρεια (η άλλη είναι το Μαχακάλι). Συνορεύει με την Ινδία, την Κίνα, το Μαχακάλι, το Καρνάλι και το Μπέρι,
Συνοικίες
thumb|250px|right|Συνοικίες του Σέτι
Το Σέτι διαιρείται σε 5 συνοικίες:
Κατηγορία:Ζώνες του Νεπάλ
Νεογοτθική αρχιτεκτονική
Η Νεογοτθική Αρχιτεκτονική είναι αρχιτεκτονικό στυλ που έχει τις βάσεις του στον γοτθικό ρυθμό των μεσαιωνικών χρόνων. Κατά τον 19 αιώνα ο γοτθικός ρυθμός, ύστερα από το έντονο ενδιαφέρον που παρουσιάζει στην κεντρική Ευρώπη ανακάμπτει δημιουργώντας ένα νέο τεχνοτροπικό ρεύμα που ονομάζεται γοτθική αναγέννηση ( Gothic Revival ) ή νεογοτθική αρχιτεκτονική.
Η διαμόρφωση του ρυθμού
Στη Γαλλία κατά τη Γαλλική επανάσταση (1789 - 1815), ο κλασικισμός αποτέλεσε τον κυρίαρχο αρχιτεκτονικό ρυθμό καθώς ο γοτθικός ρυθμός γνώρισε σημαντική υποχώρηση. Την ίδια χρονική περίοδο στην Αγγλία η γοτθική αρχιτεκτονική αποκτά νέα δυναμική, αναβαθμίζοντας την αισθητική αντίληψη της. Η σταδιακή καθιέρωση του γοτθικού ρυθμού ως εθνικού βρετανικού ύφους αποτέλεσε κίνητρο για την αναβίωση αυτού και την δημιουργία ενός νέου ρυθμού της Νεογοτθικής αρχιτεκτονικής της ώριμης Βικτοριανής εποχής ( High Victorian Gothic, 1850 - 1900 ). Κατά την περίοδο 1840-1875, έτι χαρακτηριστικά για την διαμόρφωση του ρυθμού, επηρεάστηκε από τις θέσεις του κινήματος της Εκκλησιολογίας και τις απόψεις του Τζον Ράσκιν (John Ruskin), ο οποίος μαζί με τον προγενέστερο του Augustus Pugin, αποτέλεσε εμβληματική προσωπικότητα για την τελική διαμόρφωση του νεογοτθικού ρυθμού. Τον 19 αιώνα, με την διάδοση του ρομαντισμού και στο πλαίσιο του ιστορισμού, που επικρατεί στην Ευρώπη, εμφανίζεται επανεκτίμηση του γοτθικού ρυθμού από μέρος της Γαλλίας. Ακόμα οι Γαλλικές αρχές επιθυμούν να αξιοποιήσουν την γοτθική αρχιτεκτονική παράδοση ως εθνική καλλιτεχνική έκφραση.
Κύρια χαρακτηριστικά γνωρίσματα
Η νεογοτθική αρχιτεκτονική αντλεί χαρακτηριστικά στοιχεία κυρίως από τη γοτθική αρχιτεκτονική. Ορισμένα κοινά χαρακτηριστικά αποτελούν η χρήση ψευδό-αμυντικών και ψευδό-φρουριακών στοιχείων, όπως επάλξεις, πύργοι, αψιδωτές πύλες, παράθυρα επιστεφόμενα από οξυκόρυφα τόξα, κυρίως για λόγους αισθητικούς, με στόχο την ομοιότητα αυτών με μεσαιωνικά παλάτια. Έτσι προκύπτει και η ονομασία ορισμένον τοπικών κτιρίων ως παλατάκι. Ακόμα συναντάμε και φραγκικά στοιχεία τα οποία είναι οικόσημα, ρόδακες και κρινάνθεμα, που εξυπηρετούν διακοσμητικούς σκοπούς. Πέραν τις ομοιότητες με τα γοτθικά κτίρια παρουσιάζονται και διαφορές μεταξύ των δύο ρυθμών. Αναλυτικότερα παρατηρείται πολυχρωμία των δομικών υλικών. Πρόκειται για αισθητική παρέμβαση του John Ruskin.
Γνωστά μνημεία
Από τις αρχές του 19 αιώνα παρατηρείται διάδοση της νεογοτθικής αρχιτεκτονικής τόσο στην Αγγλία όσο και σε χώρες αγγλοσαξονικής πολιτικής. Παραδείγματα αποτελούν Ευρωπαϊκές χώρες και πολιτείες της βόρειας Αμερικής. Ακόμα η Νέα Ζηλανδία, ο Καναδάς, η Αυστραλία και η Ινδία υιοθετούν εξίσου χαρακτηριστικά του ρυθμού. Αναλυτικότερα :
Βιβλιογραφικές πηγές
Κατηγορία:Αρχιτεκτονική Κατηγορία:Ιστορία της αρχιτεκτονικής Κατηγορία:Αρχιτεκτονικά ρεύματα
Rec (συγκρότημα)
''Οι REC είναι το #1 urban pop ελληνικό γκρουπ, που δημιουργήθηκε από τον Άρη Λουμάκη το 2010. Το όνομα των "REC" προέρχεται από το ψευδώνυμο του το οποίο και βρίσκουμε και στο παρελθόν σε μουσικές και τραγούδια ταινιών, σειρών κλπ. Το συγκρότημα από την πρώτη του δισκογραφική δουλειά πειραματίζεται με τον ήχο του, ενώ μετρά μεγάλες ραδιοφωνικές επιτυχίες που κατέκτησαν την κορυφή.''
Εξωτερικοί σύνδεσμοι
Κατηγορία:Ελληνικά pop συγκροτήματα Κατηγορία:Ελληνικά μουσικά συγκροτήματα
Απόσταση (αστρονομία)
Απόσταση μεταξύ δύο ουράνιων σωμάτων στην αστρονομία νοείται το τμήμα της ευθείας γραμμής ή του τόξου της ουράνιας σφαίρας που τα συνδέει. Στην αστρονομία διακρίνονται τέσσερα είδη αποστάσεων που μετρούνται ως γωνίες:
Η ζενιθία απόσταση είναι το συμπλήρωμα του ύψους του αστέρα από τον ορίζοντα.
Παράδειγμα: Αν π.χ. ο Ήλιος βρίσκεται 30° πάνω από τον ορίζοντα η ζενιθία απόστασή του είναι (90°-30°=)60°. Αντίθετα, αν κάποιος αστέρας βρίσκεται 30° κάτω από τον ορίζοντα, τότε η ζενιθία απόστασή του είναι (90°+30°=)120°.
Δηλαδή η ζενιθία απόσταση μετριέται αρχής γενομένης από του ζενίθ, από 0° μέχρι 180°. Παριστάνεται με το γράμμα ζ.
Η πολική απόσταση είναι το συμπλήρωμα της απόκλισης ενός αστέρα.
Παράδειγμα: Αν π.χ. κάποιος αστέρας έχει απόκλιση 40° βόρεια, τότε η πολική του απόσταση ισούται προς (90°-40°=) 50°. Εξ αυτού συνάγεται ότι η πολική απόσταση μετριέται από του βορείου ουράνιου πόλου από 0° – 180° και παριστάνεται διεθνώς με το λατινικό γράμμα Ρ.
Δείτε επίσης
Αποσταση
Νεπαλέζοι
Οι Νεπαλέζοι (νεπαλικά: नेपाली गण) είναι οι ινδοάριοι και σινοθιβετιανοί κάτοικοι του Νεπάλ σύμφωνα με τις διατάξεις του νεπαλικού νόμου υπηκοότητας. Η χώρα είναι πατρίδα πολλών εθνικοτήτων. Λόγω αυτού, οι Νεπαλέζοι δεν εξισώνουν την εθνικότητά τους με την εθνότητα και τη γλώσσα, αλλά την εξισώνουν με την υπηκοότητα και τη αφοσίωση. Οι περισσότεροι Νεπαλέζοι είναι υπήκοοι Νεπάλ, αν και στη χώρα ζουν επίσης μη υπήκοοι κάτοικοι, άτομα με διπλή υπηκοότητα και μετανάστες (οι οποίοι έχουν το δικαίωμα να διεκδικήσουν τη νεπαλική υπηκοότητα). Οι Νεπαλέζοι αποτελούνται τόσο από αυτόχθονες κατοίκους όσο και απογόνους μεταναστών από την Ινδία, το Θιβέτ και τμήματα της Βιρμανίας, του Γιουνάν και άλλων περιοχών (ακόμη και από την Κεντρική Ασία). Το Νεπάλ είναι μια πολυεθνική και πολυπολιτισμική χώρα. Η κοιλάδα της Κατμαντού, στην περιοχή των μέσων λόφων, αποτελεί ένα μικρό τμήμα της έκτασης της χώρας, αλλά είναι η πιο πυκνοκατοικημένη περιοχή της χώρας. Εκεί ζει σχεδόν το 5% του πληθυσμού της χώρας.
Παραπομπές
Κατηγορία:Νεπαλέζοι Κατηγορία:Πληθυσμιακές ομάδες στη Νότια Ασία
Ρόμαν Γεράλα
Ο Ρόμαν Γεράλα (γεννημένος το 1962) είναι Σλοβένος βιοχημικός και συνθετικός βιολόγος, παγκοσμίως γνωστός ως ηγέτης των σλοβενικών ομάδων, που κέρδισαν το Μεγάλο Βραβείο στον Διεθνή Διαγωνισμό Γενετικής Μηχανικής αρκετές φορές.
Βιογραφία
Ο Γεράλα γεννήθηκε στη ΤζεΣέντις, μια πόλη της τότε Λαϊκής Δημοκρατίας της Σλοβενίας, FPR Γιουγκοσλαβία. Ολοκλήρωσε τις προπτυχιακές του σπουδές και έλαβε διδακτορικό στο Πανεπιστήμιο της Λιουμπλιάνα. Έκανε μεταδιδακτορικό στο Πανεπιστήμιο της Βιρτζίνια, στο Σάρλοτσβιλ των ΗΠΑ, στο ακαδημαϊκό έτος 1994/1995.
Τώρα εργάζεται στο Εθνικό Ινστιτούτο Χημείας στη Λιουμπλιάνα της Σλοβενίας, ως επικεφαλής του Τμήματος Συνθετικής Βιολογίας και Ανοσολογίας και πλήρης καθηγητής στη Σχολή Χημείας και Χημικής Τεχνολογίας του Πανεπιστημίου της Λιουμπλιάνα. Από το 2009, είναι διευθυντής του έργου συνθετικής βιολογίας στο Κέντρο Αριστείας EN-FIST.
Έρευνα
Ο Ντεκ Γούλφσον, ένας βιοχημικός από το Κέντρο Νανοεπιστημών και Κβαντικών Πληροφοριών του Ηνωμένου Βασιλείου, περιέγραψε αυτό το είδος μηχανικής με τις ακόλουθες λέξεις:
«Αυτός ο τύπος συναρμολόγησης έχει επιτευχθεί πριν από τη χρήση του DNA, αλλά πάντα υποτίθεται ότι θα ήταν πολύ "πιο δύσκολο να γίνει αυτό με πρωτεΐνες" επειδή δεν υπάρχει απλός κώδικας, που να σχετίζεται με την αλληλουχία με τη δομή, όπως υπάρχει με το DNA.»
Η ομάδα του Γεράλα προσπαθεί να διπλασιάσει το μέγεθος των κουλουριασμένων πηνίων στο τετράεδρο και σκέφτεται να κάνει άλλα σχήματα, όπως πρίσματα και διπυραμίδες.
Στα μέσα ενημέρωσης
Το 2011, ο Γεράλα έδωσε συνέντευξη στο talk show Νυχτερινός Επισκέπτης, που προβλήθηκε από την εθνική τηλεόραση της Σλοβενίας και φιλοξενήθηκε από τον Σάντι Τσόλνικ, μία από τις πιο αναγνωρίσιμες προσωπικότητες της Σλοβενικής τηλεόρασης.
Παραπομπές
Κατηγορία:Σλοβένοι επιστήμονες
Βραζιλιάνικο Δημοκρατικό Κίνημα
Το Βραζιλιάνικο Δημοκρατικό Κίνημα (Πορτογαλικά: Movimento Democrático Brasileiro) είναι ένα πολιτικό κόμμα στη Βραζιλία. Είναι το πιο πολυμελές κόμμα της χώρας, με 2.163.253 μέλη τον Μάιο του 2020.
Ιδρύθηκε το 1980, με αρχική ονομασία «Κόμμα του Βραζιλιάνικου Δημοκρατικού Κινήματος», για να διαδεχθεί το «Βραζιλιάνικο Δημοκρατικό Κίνημα», που ήταν το κόμμα της αντιπολίτευσης στο δικομματικό καθεστώς που επέβαλε η στρατιωτική δικτατορία το 1965, και διαλύθηκε το 1979 με την έλευση του πολυκομματισμού.
Βραζιλιάνικο Δημοκρατικό Κίνημα: 1965-1979
αριστερά|μικρογραφία|156x156εσ|Λογότυπο του αρχικού ΒΔΚ (1965-1979) Το αρχικό Βραζιλιάνικο Δημοκρατικό Κίνημα ιδρύθηκε με αποστολή να αντιπολιτευθεί στη δικτατορία και να συνεργαστεί για την αποκατάσταση της δημοκρατίας. Ιδρύθηκε στις 4 Δεκεμβρίου 1965, όταν η στρατιωτική δικτατορία κατάργησε τον πολυκομματισμό στο Κογκρέσο, εξαλείφοντας όλα τα κόμματα της αντιπολίτευσης, και επέβαλλε δικομματισμό. Καθ'όλη τη διάρκεια της δικτατορίας, κόμμα πλειοψηφίας στο Κογκρέσο ήταν η «Συμμαχία Εθνικής Ανανέωσης» (ΑΡΕΝΑ), που ευνοήθηκε περισσότερο, ενώ το ΒΔΚ θεωρούταν ως μέτωπο της αντιπολίτευσης. Το ΒΔΚ σημείωσε μία σταδιακή πρόοδο, όσον αφορά τα αποτελέσματα στις νομοθετικές εκλογές, που κορυφώθηκε στις εκλογές του 1974, αλλά ενόχλησε τη δικτατορία. Το ΒΔΚ γινόταν, ολοένα και περισσότερο, η φωνή εκείνων που η δικτατορία ήθελε να σιωπήσουν. Οι εκλογές του 1978 είχαν χαρακτήρα δημοψηφίσματος, που επέκρινε το απολυταρχικό-δικτατορικό καθεστώς, ενώ τα εκλεγμένα μέλη προορίζονταν για ένα σώμα με περιορισμένη νομοθετική εξουσία. Οι εκλογές για τις θέσεις εκτελεστικής εξουσίας, όπου επιτρέπονταν, ήταν έμμεσες. Το 1979 η δικτατορία έληξε τον δικομματισμό επειδή είχε στόχο να διατηρηθεί στη θέση της κυβέρνησης και να χωρίσει την αντιπολίτευση σε πολλά μικρότερα κόμματα. Στις 20 Δεκεμβρίου του ίδιου έτους, το ΒΔΚ διαλύθηκε για να αναδιοργανωθεί.
Επανίδρυση: 1980
Εν τω μεταξύ, η λαϊκή απαίτηση για δημοκρατία και αμεσότητα δυνάμωνε, καθώς ο αγώνας για αποκατάσταση της δημοκρατίας συνεχιζόταν με διαδηλώσεις και διαμαρτυρίες. Στις 15 Ιανουαρίου 1980 το κόμμα ιδρύθηκε εκ νέου, αλλά σύμφωνα με το νέο νόμο για τα κόμματα έπρεπε να προσθέσουν στην επωνυμία τους τον όρο «Κόμμα», οπότε το ονόμασαν «Κόμμα του Βραζιλιάνικου Δημοκρατικού Κινήματος» με ακρωνύμιο ΚΒΔΚ. Στις 30 Ιουνίου 1981 εγγράφηκε στους καταλόγους του ΑΔΕ με αριθμό «15». Το αρχικό ΒΔΚ ήταν ένα πολυσυλλεκτικό κόμμα που συγκέντρωνε όλα τα κόμματα της αντιπολίτευσης, και το ΚΒΔΚ διατήρησε αυτήν την ιδιότητα. Με την ανάδυση των νέων αριστερών κομμάτων, το ΚΒΔΚ κινήθηκε προς το κέντρο του πολιτικού φάσματος.
Νίκη στις Προεδρικές εκλογές του 1985
To 1983-4 το ΚΒΔΚ συμμετείχε στις διαδηλώσεις που έγιναν σε όλη τη Βραζιλία, με αίτημα να γίνεται η εκλογή του Προέδρου με άμεση ψηφοφορία και σύνθημα «Αμέσως Τώρα!» (DIretas Já). Στις διαδηλώσεις ηγήθηκε ο τότε αρχηγός του κόμματος, ο Τανκρέντο Νέβες. Στις προεδρικές εκλογές του 1985, που τελικά έγιναν έμμεσα (με εκλέκτορες), κέρδισε ο Νέβες, αλλά πέθανε προτού αναλάβει καθήκοντα. Ο εκλεγμένος Αντιπρόεδρος, ο Ζοζέ Σάρνεϊ, τον αντικατέστησε και έγινε ο 31ος Πρόεδρος της Βραζιλίας. αριστερά|μικρογραφία|Ο τότε αρχηγός του ΚΒΔΚ, ο Ουλίσις Γκιμάραες, κρατά το ολοκληρωμένο Σύνταγμα του 1988
Σύνταγμα του 1988
Στις βουλευτικές εκλογές του 1986 το ΚΒΔΚ έφτασε στο αποκορύφωμα της επιτυχίας του, όταν ήρθε πρώτο συγκεντρώνοντας το 47,8% των ψήφων και κέρδισε τις 260 από τις 487 έδρες στη Συντακτική Συνέλευση. Κατά την διάρκεια των εργασιών για την σύνταξη του νέου Συντάγματος, του 1988, μία κοινοβουλευτική ομάδα του ΚΒΔΚ σχημάτισε έναν ενδοκομματικό αριστερό πυρήνα, και τελικά διασπάστηκε και ίδρυσε το Βραζιλιάνικο Σοσιαλδημοκρατικό Κόμμα. Οι εκλογικές αποτυχίες που ακολούθησαν οφείλονται σε πολλά αίτια. Πρώτα, στο ότι με την αποκατάσταση του πολυκομματισμού το ΚΒΔΚ έχασε το μονοπώλιο που είχε στην αντιπολίτευση. Μετά, στο ότι η πολυσυλλεκτική φύση του κόμματος κατέστησε δύσκολη τη διατήρηση της συνοχής στο εσωτερικό του, με αποτέλεσμα να γίνονται διασπάσεις. Εν τέλει, η συμμετοχή του ΚΒΔΚ στη Δημοκρατική Συμμαχία που ανέβασε την κυβέρνηση του Ζοζέ Σάρνεϊ, μετά την αποτυχία του Σχεδίου Σταυροφορία είχε σοβαρές επιπτώσεις στην εικόνα και τη δημοτικότητα του κόμματος. Οι προεδρικές εκλογές του 1989 έγιναν με άμεσο εκλογικό σύστημα, αλλά ο υποψήφιος του ΚΒΔΚ, ο Ουλίσις Γκιμάραες, έχασε συγκεντρώνοντας το 4,7% των ψήφων, μόνο.
Κυβέρνηση του Τέμερ
μικρογραφία|Από συνέδριο του κόμματος το 2014. Στο κέντρο οι [[Μικέλ Τεμέρ|Τέμερ και Ρούσεφ.|εναλλ.=|αριστερά]] Στις προεδρικές εκλογές του 2002, το ΚΒΔΚ συμμάχησε με το Βραζιλιάνικο Σοσιαλδημοκρατικό Κόμμα, και ήρθαν δεύτεροι. Στις προεδρικές εκλογές του 2010, ο Μικέλ Τέμερ, ο επί πολλά χρόνια πρόεδρος του κόμματος, ήταν υποψήφιος Αντιπρόεδρος. Η συμμαχία «Για Διαρκή Αλλαγή της Βραζιλίας», στην οποία προσχώρησαν 10 κόμματα, ήρθε πρώτη στις εκλογές και η Ντίλμα Ρούσεφ του Κόμματος Εργαζομένων έγινε η πρώτη γυναίκα Πρόεδρος της Βραζιλίας, με τον Τέμερ Αντιπρόεδρο. Το 2014 το ΚΒΔΚ συμμετείχε με την ίδια συμμαχία, των Ρούσεφ και Τέμερ, οι οποίοι κατάφεραν να επανεκλεγούν για δεύτερη θητεία. Στις 29 Μαρτίου 2016 το ΚΒΔΚ ανακοίνωσε ότι θα αποχωρήσει από τη συμμαχία με το Κόμμα Εργαζόμενων, όταν η Ρούσεφ κατηγορήθηκε για παραποίηση στοιχείων για το έλλειμμα του προϋπολογισμού. Μετά την καθαίρεση της Ρούσεφ, ο τότε Αντιπρόεδρος Μικέλ Τέμερ ανέλαβε τη θέση της και έγινε ο 37ος Πρόεδρος της Βραζιλίας. Η κυβέρνηση του Τέμερ ανέλαβε καθήκοντα την 31η Αυγούστου 2016 και κλήθηκε να αντιμετωπίσει τη σοβαρή οικονομική κρίση που άρχισε στη χώρα από το 2014. Προς επίτευξη αυτού εισήγαγε, μεταξύ των άλλων, οικονομικές και φορολογικές μεταρρυθμίσεις, όπως τον έλεγχο των δημόσιων δαπανών, μεταρρυθμίσεις στον τομέα εργασίας, όπως η θέσπιση νόμων για τα περιστασιακά επαγγέλματα και την ανάθεση εργασιών σε εξωτερικούς συνεργάτες. Τον δεύτερο χρόνο της κυβέρνησής του, τα δεδομένα από την Κεντρική Τράπεζα, το ΒΙΓΣ και το χρηματιστήριο του Σάο Πάολο έδειξαν σημαντική βελτίωση: τα επιτόκια έπεσαν από 14,25% σε 6,50% ετήσια, ο πληθωρισμός πήγε από 9,32% σε 2,76%, οπότε ο Τέμερ δήλωσε ικανοποιημένος από τα αποτελέσματα.
Βραζιλιάνικο Δημοκρατικό Κίνημα
Στις 19 Δεκεμβρίου 2017 το κόμμα επανέκτησε το αρχικό του όνομα.
Παραπομπές
Κατηγορία:Βραζιλιάνικα πολιτικά κόμματα
Twenty One Pilots
Οι Twenty One Pilots είναι ένα Αμερικανικό μουσικό δίδυμο. Ενώ αρχικά ιδρύθηκαν από τον βασικό τραγουδιστή Τάιλερ Τζόσεφ μαζί με τους Νικ Τόμας και Κρις Σαλίχ ως συγκρότημα, οι δύο τελευταίοι αποχώρησαν το 2011. Μετά την αποχώρησή τους το συγκρότημα έγινε δίδυμο, περιλαμβάνοντας τον Τζόσεφ και τον ντράμερ, Τζος Νταν. Το δίδυμο είναι γνωστό για τα τραγούδια τους "Stressed Out", "Ride", και "Heathens". Η μπάντα είχε κυκλοφορήσει δύο άλμπουμ, τα Twenty One Pilots (2009), και Regional at Best (2011), πριν υπογράψουν συμβόλαιο με την δισκογραφική εταιρεία Fueled by Ramen το 2012. Το πρώτο τους άλμπουμ μετά το συμβόλαιο με τίτλο Vessel κυκλοφόρησε το 2013 και έγινε το δεύτερο άλμπουμ στην ιστορία στο οποίο κάθε τραγούδι κέρδισε τουλάχιστον μία χρυσή πιστοποίηση, κάνοντας τους την πρώτη μπάντα στην ιστορία που κάθε τραγούδι της σε δύο άλμπουμ κέρδισε χρυσά ή πλατινένια βραβεία.
Το δίδυμο έκανε την πρώτη του μεγάλη επιτυχία με το τέταρτό του άλμπουμ, Blurryface (2015), που περιλάμβανε τα επιτυχημένα τραγούδια "Stressed Out" και "Ride" και έγινε το πρώτο άλμπουμ στο οποίο κάθε τραγούδι έλαβε τουλάχιστον μία χρυσή πιστοποίηση από την Ένωση Μουσικής Βιομηχανίας των ΗΠΑ. Η κυκλοφορία του "Heathens" έκανε επίσης το δίδυμο τους πρώτους εναλλακτικούς καλλιτέχνες στην ιστορία που είχε δύο τραγούδια στην λίστα των 5 πιο επιτυχημένων τραγουδιών ταυτόχρονα στο Billboard Hot 100.
Το δίδυμο έχει κυκλοφορήσει έξι άλμπουμ συνολικά, με το πιο πρόσφατο να είναι το Scaled and Icy, το οποίο κυκλοφόρησε στις 21 Μάιου του 2021. Έχουν επίσης συγκεντρώσει δέκα νούμερο 1 τραγούδια στην λίστα Εναλλακτικής Μουσικής, κάνοντας τους καλλιτέχνες με τα τέσσερα περισσότερα νούμερο 1 στην λίστα, κάτω από τους Linkin Park.
Εξωτερικοί σύνδεσμοι
Κατηγορία:Rock ντουέτα Κατηγορία:Αμερικανικά μουσικά ντουέτα Κατηγορία:Αμερικανικά hip hop συγκροτήματα Κατηγορία:Βραβευμένοι με Grammy
Βιέδμα
Η Βιέδμα (ισπανικά: Viedma, ισπανική προφορά ΔΦΑ : [ˈbjeðma]) είναι η πρωτεύουσα και η τέταρτη μεγαλύτερη πόλη της επαρχίας Ρίο Νέγρο, στην νότιο-κεντρική Αργεντινή και η πόλη βρίσκεται στο νότιο περιθώριο του ποταμού Νέγρο, Η πόλη είναι περίπου 30 χιλιόμετρα από την ατλαντική ακτή, και 960 χλμ από την πόλη του Μπουένος Άιρες.
Εξωτερικοί σύνδεσμοι
Κατηγορία:Πόλεις της Αργεντινής
Κουροπαλάτης
Ο τίτλος του κουροπαλάτη ήταν ένα από τα υψηλότερα τιμητικά αξιώματα της Βυζαντινής Αυτοκρατορίας από τον 6ο ως τον 11ο αιώνα.
Ο τίτλος προέρχεται από το λατινικό cura palatii («διαχείριση/φροντίδα του παλατίου»), και εμφανίζεται για πρώτη φορά τον 5ο αιώνα ως curapalati. Αυτός ήταν ένας αξιωματούχος της τάξης των περίβλεπτων (vir spectabilis), υπό τον καστρήνσιο του παλατίου, που ήταν υπεύθυνος για τη διαχείριση του παλατιού. Το 552 όμως, ο αυτοκράτορας Ιουστινιανός Α' έδωσε το αξίωμα αυτό στον ανιψιό και μετέπειτα διάδοχό του, Ιουστίνο. Το αξίωμα μετατράπη από τότε σε τιμητικό τίτλο, τον υψηλότερο μετά από αυτούς του Καίσαρα και του νωβελισσίμου. Όπως και οι προηγούμενοι, ο τίτλος του κουροπαλάτη απονεμόταν αρχικά αποκλειστικά στα μέλη της αυτοκρατορικής οικογένειας, αλλά αργότερα και σε διάφορους σημαντικούς ξένους ηγεμόνες που συνδέονταν με το Βυζάντιο, όπως οι σύμμαχοι ηγεμόνες της Ιβηρίας του Καυκάσου, καθώς και διάφοροι Αρμένιοι δυνάστες. Στο «Κλητορολόγιον» του ατρικλίνη Φιλόθεου, τα διακριτικά του κουροπαλάτη ήταν ερυθρός χιτώνας, μανδύας και ζωστήρας. Η απονομή τους από τον αυτοκράτορα γινόταν σε ειδική τελετή αναγόρευσης.
Σταδιακά ο τίτλος έχασε την αρχική του σημασία, ιδιαίτερα τον 11ο αιώνα, οπότε άρχισε να απονέμεται ευρύτερα και εκτός της αυτοκρατορικής οικογένειας, π.χ. σε στρατηγούς. Ταυτόχρονα, οι αρμοδιότητές του σχετικά με τη διοίκηση του παλατίου παραχωρήθηκαν σταδιακά στον πρωτοβεστιάριο. Ο τίτλος του πρωτοκουροπαλάτη δημιουργήθηκε εκείνη την περίοδο ως αντιστάθμισμα στην απώλεια κύρους του αρχικού τίτλου. Ο τίτλος επιβίωσε και στην Παλαιολόγεια περίοδο, αλλά κατείχε χαμηλή θέση και απονεμόταν σπάνια.
Τα Φιλαράκια
Τα Φιλαράκια (επίσημη ονομασία στα αγγλικά: Friends) είναι αμερικάνικη κωμική τηλεοπτική σειρά τύπου σίτκομ, την οποία δημιούργησαν η Μάρτα Κάουφμαν και ο Ντέιβιντ Κρέιν. Η προβολή της άρχισε στις 22 Σεπτεμβρίου 1994 από το NBC και τελείωσε στις 6 Μαΐου 2004 με μεγάλη απήχηση όλο αυτό το διάστημα. Με πρωταγωνιστές τους Τζένιφερ Άνιστον, Κόρτνεϊ Κοξ, Λίζα Κούντροου, Ματ ΛεΜπλάνκ, Μάθιου Πέρι και Ντέιβιντ Σουίμερ, η σειρά περιστρέφεται γύρω από έξι φίλους στη δεύτερη και στην τρίτη δεκαετία των ηλικιών τους που ζουν στο Μανχάταν της Νέας Υόρκης. Η σειρά παρήχθη από τις Bright/Kauffman/Crane Productions, σε συνεργασία με τη Warner Bros Television. Οι αρχικοί παραγωγοί ήταν οι Kevin S. Bright, Marta Kauffman και David Crane.
Οι Κάουφμαν και Κρέιν, όταν άρχιζαν να γράφουν τη σειρά μεταξύ Νοεμβρίου και Δεκεμβρίου 1993, την είχαν αρχικά ονομάσει Insomnia Cafe. Μετά από αρκετές επανεγγραφές, συμπεριλαμβανομένων των τίτλων Six of One καθώς και Friends Like Us και αλλαγές στο σενάριο, η σειρά τελικά ονομάστηκε Friends.
Τα γυρίσματα πραγματοποιήθηκαν στα στούντιο της Warner Bros. στο Μπέρμπανκ της Καλιφόρνιας. Και οι δέκα σεζόν της σειράς κατατάσσονται στην πρώτη δεκάδα των τηλεθεάσεων των σεζόν, φτάνοντας τελικά στο νούμερο ένα στην όγδοη σεζόν. Το φινάλε της σειράς προβλήθηκε στις 6 Μαΐου 2004 και το παρακολούθησαν περίπου 52,5 εκατομμύρια Αμερικανοί θεατές καθιστώντας το το πέμπτο πιο δημοφιλές φινάλε σειράς στην ιστορία της τηλεόρασης, και το πιο δημοφιλές τηλεοπτικό επεισόδιο της δεκαετίας του 2000.
Η σειρά συνεχίζει και προβάλλεται ακόμα σε πάνω από 100 χώρες. Στην Ελλάδα, προβάλλεται επί σειρά ετών από το Star.
Υπόθεση
left|250px|thumb|Το λογότυπο της σειράς. Στο Γουέστ Βίλατζ, η Ρέιτσελ Γκριν εγκαταλείπει την ημέρα του γάμου της την πλούσια αλλά άδεια ζωή της και βρίσκει την παιδική της φίλη, Μόνικα Γκέλερ, μια τελειομανή αλλά φιλόξενη σεφ. Στη συνέχεια, η Ρέιτσελ για να αντεπεξέλθει οικονομικά γίνεται σερβιτόρα στην καφετέρια Central Perk, και συγκατοικεί με τη Μόνικα στο διαμέρισμα της δεύτερης, που βρίσκεται ακριβώς πάνω από το Central Perk. Η Ρέιτσελ γίνεται μέλος της παρέας της Μόνικας, που αποτελείται από ανύπαντρα άτομα στη μέση της τρίτης δεκαετίας της ζωής τους: την προηγούμενη συγκάτοικό της, Φοίβη Μπουφέι, μια εκκεντρική, αθώα μασέρ και μουσικό, τον γείτονά τους Τζόι Τριμπιάνι, έναν ελαφρόμυαλο γυναίκα που προσπαθεί να κάνει καριέρα ηθοποιού, τον συγκάτοικο του Τζόι, Τσάντλερ Μπινγκ, έναν σαρκαστικό διευθυντής εταιρίας πληροφορικής, και τον μεγαλύτερο αδελφό της Μόνικας και συγκάτοικο του Τσάντλερ στο κολέγιο, Ρος Γκέλερ, που είναι ένας γλυκός αλλά ανασφαλής παλαιοντολόγος.
Τα επεισόδια απεικονίζουν συνήθως κωμικές και ρομαντικές περιπέτειες των φίλων αλλά και θέματα σταδιοδρομίας, όπως τον Τζόι να ψάχνει για ρόλους και την Ρέιτσελ να αναζητά θέσεις εργασίας στη βιομηχανία της μόδας. Οι έξι ήρωες έχουν πολλά ραντεβού και σοβαρές σχέσεις, όπως η Μόνικα με τον Ρίτσαρντ Μπερκ και ο Ρος με την Έμιλι Γουόλθαμ. Η ταραχώδης σχέση του Ρος και της Ρέιτσελ είναι η πιο συχνά επαναλαμβανόμενη ιστορία κατά την διάρκεια των δέκα χρόνων που κρατάει το σίριαλ. Ο Ρος παντρεύεται για λίγο την Έμιλι, ενώ ο Ρος και η Ρέιτσελ κάνουν ένα παιδί μαζί, ο Τσάντλερ και η Μόνικα παντρεύονται όπως και η Φοίβη παντρεύεται τον Μάικ Χάνιγκαν. Άλλοι συχνά επαναλαμβανόμενοι χαρακτήρες περιλαμβάνουν τους γονείς του Ρος και της Μόνικας, Τζακ και Τζούντι Γκέλερ από το Λονγκ Άιλαντ, την πρώην σύζυγο του Ρος, Κάρολ Γουίλικ, τον γιο τους Μπεν Γκέλερ, καθώς και τη σύζυγο της Κάρολ, Σούζαν Μπαντς, τον μπαρίστα του Central Perk Γκάνθερ, την πρώην φίλη του Τσάντλερ, Τζάνις Γκόραλνικ και τη δίδυμη αδερφή της Φοίβης, Ούρσουλα Μπουφέι.
Χαρακτήρες και ρόλοι
Στις αρχικές τους συμβάσεις για την πρώτη σεζόν οι ηθοποιοί πήραν 22.500 δολάρια ανά επεισόδιο. Στην δεύτερη σεζόν ωστόσο έλαβαν διαφορετικούς μισθούς ξεκινώντας από $20.000 έως $40.000 ανά επεισόδιο. Πριν από τις διαπραγματεύσεις μισθών τους για την τρίτη σεζόν, το καστ αποφάσισε να εισέλθει σε συλλογικές διαπραγματεύσεις, παρά την προτίμηση της Warner Bros. για μεμονωμένες προσφορές. Οι ηθοποιοί έλαβαν όλοι τον μισθό του λιγότερο καταβληθέντος. Καταβλήθηκαν 75.000 δολάρια ανά επεισόδιο στην τρίτη σεζόν, 85.000 δολάρια στην τέταρτη σεζόν, 100.000 δολάρια στην πέμπτη σεζόν, 125.000 δολάρια στην έκτη σεζόν, 750.000 στις σεζόν επτά και οκτώ και 1 εκατομμύριο στις σεζόν εννέα και δέκα, καθιστώντας έτσι τις Άνιστον, Κοξ και Κούντροου καλύτερα πληρωμένες γυναίκες τηλεοπτικές ηθοποιούς όλων των εποχών. Το κας έλαβε επίσης δικαιώματα συνδικαλισμού από το 2000 μετά από επαναδιαπραγμάτευση. Την εποχή εκείνη, αυτό το οικονομικό όφελος από ένα κομμάτι των οικονομικών κερδών της εκδήλωσης είχε δοθεί μόνο σε σταρ που είχαν δικαιώματα ιδιοκτησίας σε μια εκπομπή, όπως ο Τζέρι Σάινφελντ και ο Μπιλ Κόσμπι.
Ο δημιουργός της σειράς Ντέιβιντ Κρέιν ήθελε να είναι εξίσου εμφανείς και οι έξι ηθοποιοί και η σειρά επαινούσε ως "το πρώτο αληθινό σύνολο". Τα μέλη του καστ προσπάθησαν να διατηρήσουν τη μορφή του συνόλου και να μην επιτρέψουν να διασπαστεί, μπήκαν στις ίδιες κατηγορίες βραβείων μαζί, επέλεξαν συλλογικές διαπραγματεύσεις μισθών και ζητούσαν να εμφανιστούν μαζί στις φωτογραφίες κάλυψης περιοδικών στην πρώτη σεζόν. Τα μέλη του καστ έγιναν επίσης πολύ καλοί φίλοι εκτός οθόνης, τόσο πολύ ώστε ο Τομ Σέλεκ ανέφερε ότι μερικές φορές ένιωθε παράταιρος.
Οι έξι έμειναν καλοί φίλοι μετά το φινάλε της σειράς, κυρίως η Κοξ και η Άνιστον, αφού Άνιστον έγινε η νονά της κόρης της Κοξ και του Ντέιβιντ Αρκέτ, Κόκο. Στο επίσημο αναμνηστικό βιβλίο Friends 'Til the End, ο καθένας ξεχωριστά παραδέχθηκε ότι είχαν γίνει οικογένεια.
right|180px|thumb|Η πολυκατοικία που έμεναν Τα Φιλαράκια
Σεζόν 1
Στην πρώτη σεζόν παρουσιάζονται οι έξι βασικοί χαρακτήρες: Η Ρέιτσελ, η Μόνικα, η Φοίβη, ο Τζόι, ο Τσάντλερ και ο Ρος. Η Ρέιτσελ φτάνει στο Central Perk αφού το σκάσει από τον γάμο με τον αρραβωνιαστικό της Μπάρυ, και μετακομίζει μαζί με την φίλη της, Μόνικα, που γνωρίζει από το λύκειο. Ο Ρος, ο οποίος είναι ερωτευμένος με τη Ρέιτσελ από τότε που οι δυο τους πήγαιναν λύκειο, επιχειρεί διαρκώς να της πει πώς αισθάνεται για αυτήν. Ωστόσο, μπαίνουν πολλά εμπόδια στο δρόμο του, όπως το ότι περιμένει παιδί από την λεσβία πρώην γυναίκα του, την Κάρολ. Ο Τζόι εμφανίζεται ως εργένης ηθοποιός που προσπαθεί να τα βγάλει πέρα, ενώ η Φοίβη εργάζεται ως μασέρ με κάποιου είδους «τρέλα» στη προσωπικότητα της, βασισμένη στα προβλήματα που είχε ως παιδί μετά την αυτοκτονία της μητέρας της. Ωστόσο, η υπόλοιπη παρέα την αγαπά όπως και να έχει. Ο Τσάντλερ χωρίζει από την κοπέλα του, την Τζάνις (Maggie Wheeler ), η οποία επιστρέφει συχνά σε επόμενες σεζόν. Στο τέλος της σεζόν, ο Τσάντλερ αποκαλύπτει κατά λάθος ότι ο Ρος αγαπάει την Ρέιτσελ, η οποία συνειδητοποιεί ότι αισθάνεται το ίδιο. Η σεζόν τελειώνει με την Ρέιτσελ να περιμένει στο αεροδρόμιο την άφιξη του Ρος από ένα ταξίδι.
Σεζόν 2
Η δεύτερη σεζόν ξεκινάει με την Ρέιτσελ να περιμένει στην πύλη του αεροδρομίου τον Ρος, για να εκφράσει τα αισθάματά του για αυτόν. Ωστόσο, ανακαλύπτει ότι έχει σχέση με την Τζούλι (Lauren Tom ), την οποία γνώριζε από το πανεπιστήμιο. Οι προσπάθειες της Ρέιτσελ να πει στον Ρος ότι τον αγαπάει αντικατοπτρίζουν τις αποτυχημένες προσπάθειες του Ρος στον πρώτο κύκλο, αν και τελικά οι δυο του γίνονται ζευγάρι. Ο Τζόι παίρνει έναν ρόλο στη φανταστική εκδοχή της σαπουνόπερας Μέρες αγάπης, όμως ο χαρακτήρας που παίζει σκοτώνεται ύστερα από διαμάχες που έχει με τους συγγραφείς της σειράς, ισχυριζόμενος σε τηλεοπτικό περιοδικό ότι γράφει ο ίδιος πολλές ατάκες του. Ο Τσάντλερ τα ξανατιάχνει με την Τζάνις, την πρώην κοπέλα του από τον πρώτο κύκλο. Η Μόνικα ξεκινάει να βγαίνει με τον Ρίτσαρντ (Τομ Σέλεκ ), έναν προσφάτως χωρισμένο οικογενειακό φίλο και 21 χρόνια μεγαλύτερό της. Στο τέλος της σεζόν, βάζουν τέλος την σχέση τους, όταν συνειδητοποιούν ότι σε αντίθεση με τη Μόνικα, ο Ρίτσαρντ δεν θέλει παιδιά.
Σεζόν 3
Οι Τσάντλερ και Τζάνις βγαίνουν ραντεβού για αρκετά επεισόδια, μέχρι ο Τζόι να πιάσει τη Τζάνις να φιλάει τον πρωην σύζυγό της. Χωρίς να θέλει να καταστρέψει την οικογένειά της, ο Τσάντλερ παροτρύνει τη Τζάνις να επιστρέψει στον σύζυγό της, όμως ο ίδιος πέφτει σε κατάθλιψη λόγω του χωρισμού για αρκετά επεισόδια. Η Ρέιτσελ παραιτείται από το Central Perk και αρχίζει να εργάζεται στο Bloomingdale's, μια αλυσίδα πολυτελών πολυκαταστημάτων, ενώ ο Ρος ζηλεύει τον συνάδελφό της, Μαρκ. Η Ρέιτσελ αποφασίζει να κάνουν ένα διάλειμμα από τη σχέση τους. Ο Ρος, πληγωμένος και μεθυσμένος, κοιμάται με την Κλόι, "το καυτό κορίτσι του φωτοτυπάδικου". Η Ρειτσελ όταν το μαθαίνει θυμώνει μαζί του και χωρίζουν. Ο Τσάντλερ περνάει δύσκολα, αφού σκέφτεται το χωρισμό του, επειδή του θυμίζει το διαζύγιο των γονιών του. Παρόλο που η Φοίβη αρχικά πίστευε ότι δεν έχει οικογένεια εκτός από την δίδυμη αδερφή της Ούρσουλα (Λίζα Κούντροου), γνωρίζει τον αδελφό της Φρανκ Jr (Τζιοβάνι Ριμπίσι) και την βιολογική μητέρα της, Φοίβη Αμπτότ (Τέρι Γκαρ) κατά τη διάρκεια της σεζόν. Ο Τζόι ξεκινά μια σχέση με την επίσης ηθοποιό Κέιτ (Ντίνα Μέιερ), όμως χωρίζουν όταν αυτή λαμβάνει μια ευκαιρία για μια δουλειά στο Λος Άντζελες. Η Μόνικα ξεκινά μια σχέση με τον εκατομμυριούχο Πιτ Μπέκερ (Γιον Φαβρό), παρά το γεγονός ότι αρχικά δεν την έκλυε μέχρι να φιληθούν. Ωστόσο τον χωρίζει όταν ο Πιτ τραυματίζεται σοβαρά προσπαθώντας να γίνει ο υπέρτατος πρωταθλητής πάλης. Η Φοίβη κλείνει ραντεβού τον Ρος με την φίλη της Μπόνι (Κριστίν Τέιλορ), κάνοντας τη Ρέιτσελ να ζηλεύει. Προσπαθεί να σαμποτάρει τη σχέση τους, εξαναγκάζει τη Bonnie να ξυρίσει ξανά φαλακρό το κεφάλι της. Τελικά παραδέχεται στον Ρος ότι εξακολουθεί να έχει αισθήματα γι' αυτόν. Η σεζόν κλείνει με τον Ρος να αναγκάζεται να επιλέξει μεταξύ της Ρέιτσελ και της Μπόνι.
Σεζόν 5
Ο Ρος και η Έμιλι παντρεύονται, αλλά θυμωμένη και ταπεινωμένη η Έμιλι φεύγει από τη δεξίωση. Η Ρέιτσελ παραδέχεται την αγάπη της για τον Ρος, αλλά συνειδητοποιώντας πόσο γελοίο είναι αυτό τον συμβουλεύει να παλέψει για το γάμο του με την Έμιλι. Περνάει μια φάση με τον γείτονά της, Ντάνι, και βγαίνουν μαζί μέχρι που ανακαλύπτει ότι είναι πολύ κοντά με την αδελφή του. Η Μόνικα και ο Τσάντλερ προσπαθούν να διατηρήσουν τη σχέση τους κρυφή από τους φίλους τους. Η Φοίβη γεννά τρίδυμα στο 100ο επεισόδιο της σειράς, ένα αγόρι, τον Φρανκ Jr. Jr., και δύο κορίτσια, τη Λέσλι και την Τσάντλερ. Μετά από εβδομάδες ο Ρος προσπαθώντας να επικοινωνήσει με την Εμιλι το καταφέρνει και εκείνη συμφωνεί να τα ξαναβρούν και να μετακομίσει στη Νέα Υόρκη αν διακόψει ο Ρος κάθε επικοινωνία με την Ρέιτσελ. Ο Ρος συμφωνεί, αλλά αργότερα παρευρίσκεται σε ένα δείπνο με όλους τους φίλους του, συμπεριλαμβανομένης και της Ρέιτσελ. Η Έμιλι τηλεφωνεί τον Ρος και ανακαλύπτει ότι η Ρέιτσελ είναι εκεί, μη μπορώντας να τον εμπιστευτεί ξανά αποφασίζειι να τελειώσει τον γάμο τους. Ύστερα από αυτό ο Ρος νευριάζει στη δουλειά, με αποτέλεσμα να τον απολύσουν από το μουσείο. Μετακομίζει με τον Τσάντλερ και τον Τζόι μέχρι να πάρει τελικά το διαμέρισμα απέναντι τους. Η Ρέιτσελ προσλαμβάνεται στο Ράλφ Λόρεν. Η Φοίβη βρίσκει το σήμα ενός αστυνομικού του Γκάρι (Μάικλ Ραπαπόρτ) όπου το χρησιμοποίει ως δικό της μέχρι να την ανακαλύψει και και τελικά να τα φτιάξουν. Τελικά η σχέση του Τσάντλερ και της Μόνικα γίνεται γνωστή προς έκπληξη όλων. Αποφασίζουν να παντρευτούν σε ένα ταξίδι στο Λας Βέγκας, αλλά αλλάζουν τα σχέδιά τους όταν βλέπουν τον Ρος και τη Ρέιτσελ να βγαίνουν από το παρεκκλήσι του καζίνο μεθυσμένοι και παντρεμένοι.
Σεζόν 6
Στην πρεμιέρα της 6ης σεζόν, ο γάμος του Ρος και της Ρέιτσελ φαίνεται να είναι ένα τεράστιο λάθος, λόγω του ότι ήταν πιωμένοι, αλλά κανείς από τους δύο δεν θυμάται τι είχε γίνει, μέχρι να τους το ανακοινώσει η υπόλοιπη παρέα. Ο Ρος, κρυφά προσπαθεί να πάρει ένα έγγραφο κατάργησης του γάμου, αφού δεν θέλει να έχει τρία διαζύγια. Αυτό το έγγραφο φαίνεται να είναι αδύνατο να παρθεί, λόγω του ιστορικού τους και έτσι αναγκάζονται να πάρουν διαζύγιο. Μετά από πολλά τυχαία σημάδια που τους δείχνουν ξεκάθαρα ότι πρέπει να παντρευτούν ο Τσάντλερ και η Μόνικα μετακομίζουν μαζί, κάνοντας έτσι τη Ρέιτσελ να μετακομίσει με τη Φοίβη. Ο Τζόι αποκτά μια νέα συγκάτοικο, τη Τζανίν (Έλ Μακπέρσον). Κατά τη διάρκεια της συγκατοίκησης και οι δύο καταλαβαίνουν πως ο ένας τρέφει αισθήματα για τον άλλο. Έτσι ξεκινάνε να βγαίνουνε, μέχρι τη στιγμή που η Τζανίν κριτικάρει τον Τσάντλερ και τη Μόνικα. Μετά τον χωρισμό τους και τη μετακόμιση της Τζανίν, ο Τζόι μη μπορώντας να πληρώσει τους λογαριασμούς του εργάζεται ως σερβιτόρος στο Central Perk. Πολύ σύντομα, βρίσκει έναν ρόλο σε σειρά της καλωδιακής τηλεόρασης, με ονομασία "Mac and C.H.E.E.S.E.", όπου είναι πρωταγωνιστής μαζί με ένα ρομπότ. Ο Ρος προσλαμβάνεται ως καθηγητής στο Πανεπιστήμιο της Νέας Υόρκης και βγαίνει με μια μαθήτρια του, την Ελίζαμπεθ (Αλεξάνδρα Χόλντεν), παρά το γεγονός ότι καταπατά τους κανονισμούς του πανεπιστημίου. Επιδιώκει να πάρει την έγκριση του πατέρα της, Πωλ (Μπρους Γουίλις), αλλά καταφέρνει να κάνει τον Πωλ να βγαίνει με τη Ρέιτσελ. Και οι δύο σχέσεις τελειώνουν σύντομα, αφού η Ελίζαμπεθ είναι πολύ ανώριμη για τον Ρος και ο Πωλ πολύ συναισθηματικός για τη Ρέιτσελ. Το διαμέρισμα της Φοίβης και της Ρέιτσελ πιάνει φωτιά, και η Ρέιτσελ μετακομίζει με τον Τζόι και η Φοίβη με τον Τσάντλερ και τη Μόνικα. Κατά τη διάρκεια μιας επίσκεψης σε μουσείο το οποίο προσφέρει υπηρεσίες γάμου με δύο χρόνια σε λίστα αναμονής, η Μόνικα υπό πίεση της Φοίβη και της Ρέιτσελ, βάζει το όνομα το δικό της και του Τσάντλερ στο φύλλο των υπογραφών, για πλάκα. Ωστόσο, το μουσείο αφήνει μήνυμα για μια κενή θέση όταν ο Τσάντλερ είναι σπίτι, κάνοντάς τον να φρικάρει. Εν τω μεταξύ, η Μόνικα δεν ξέρει ότι ο Τσάντλερ σκέφτεται να της κάνει πρόταση γάμου. Κατά τη διάρκεια του δείπνου, η πρόταση πήγε στράφι, όταν συναντούν τυχαία τον πρώην της Μόνικα, Ρίτσαρντ, ο οποίος της παραδέχεται ότι είναι ερωτευμένος μαζί της και θέλει να κάνουν παιδιά μαζί. Γίνεται έξαλλη με την όλη κατάσταση, ειδικά όταν ο Τσάντλερ ισχυρίζεται ότι δεν θέλει να παντρευτεί ποτέ για να κρύψει το σχέδιο για την πρόταση, σε σημείο που ο ίδιος επισκέφτηκε τον Ρίτσαρντ και του έκανε παράπονα. Ο Τσάντλερ πιστεύει ότι η Μόνικα τον παράτησε, μέχρι τη στιγμή που γυρνάει σπίτι και βλέπει όλο το διαμέρισμα στολισμένο από την ίδια τη Μόνικα, για να του κάνει πρόταση γάμου. Την πιάνουν τα κλάματα, με αποτέλεσμα ο Τσάντλερ να της κάνει την πρόταση, την οποία αποδέχεται.
Σεζόν 7
Η έβδομη σεζόν ακολουθεί κυρίως τη Μόνικα και τον Τσάντλερ να προσπαθούν να οργανώσουν το γάμο τους με όλα τα παρελκόμενα προβλήματα. Η τηλεοπτική σειρά Mac and C.H.E.E.S.E. του Τζόι ακυρώνεται, αλλά του δίνεται πίσω η δουλειά του στο Μέρες Αγάπης (Days of Our Lives), όπου φαίνεται η ανάνηψη του Δρ. Ντρέικ Ραμόρεϊ μετά από κώμα 4 χρόνων και η μεταμόσχευση εγκεφάλου στον χαρακτήρα του. Το διαμέρισμα τη Φοίβης είναι έτοιμο μετά τη φωτιά, αλλά αυτή τη φορά έχει μόνο ένα μεγάλο δωμάτιο, αντί για τα δύο οπότε η Ρέιτσελ αποφασίζει να μείνει με τον Τζόι. Η Ρέιτσελ παίρνει προαγωγή στου Ραλφ Λόρεν και προσλαμβάνει έναν βοηθό, τον Ταγκ Τζόουνς (Έντι Καχίλ), επειδή της άρεσε εμφανισιακά και δεν έδωσε σημασία στο ότι δεν είχε προσόντα για τη θέση. Ο Ταγκ μαθαίνει ότι η Ρέιτσελ έχει αισθήματα γι' αυτόν, την ημέρα των Ευχαριστιών, ξεκινώντας έτσι μια σχέση κρυφά από τους συναδέλφους τους. Ωστόσο, στα 30α γενέθλια της, η Ρέιτσελ καταλαβαίνει ότι η εξαετής διαφορά στην ηλικία τους κάνουν τον Ταγκ πολύ νέο και ανώριμο για την ίδια αν ήθελε η ίδια να παντρευτεί και αποφασίζει να τον χωρίσει. Λίγο πριν το γάμο της Μόνικας και του Τσάντλερ, ο Τσάντλερ κρύβεται και η Φοίβη με τη Ρέιτσελ βρίσκουν ένα θετικό τεστ εγκυμοσύνης στο μπάνιο του διαμερίσματος πιστεύοντας ότι το τεστ είναι της Μόνικα. Ο Ρος και η Φοίβη ψάχνουν τον Τσάντρεν, τον οποίο βρίσκουν και προσπαθούν να τον παροτρύνουν να γυρίσει στην τελετή, αλλά φρικάρει όταν μαθαίνει για το τεστ εγκυμοσύνης και την ιδέα στο ότι θα γίνει πατέρας. Εν τέλει, Τσάντλερ και Μόνικα παντρεύονται, αλλά όταν της αναφέρει το τεστ εγκυμοσύνης, η ίδια αρνείται ότι είναι δικό της. Χωρίς να το ξέρουν οι υπόλοιποι τέσσερις, η Φοίβη ανακαλύπτει ότι το τεστ τελικά ανήκει στη Ρέιτσελ.
Σεζόν 8
Η όγδοη σεζόν ξεκινάει με τη δεξίωση της Μόνικας και του Τσάντλερ. Όταν Μόνικα και Φοίβη ανακαλύπτουν ότι η Ρέιτσελ ήταν αυτή που έκανε το τεστ, η Ρέιτσελ ξανά κάνει κι άλλο ένα τεστ, όπου αρχικά η Φοίβη υποκρίνεται ότι είναι αρνητικό για να δει την αντίδραση της Ρέιτσελ. Η Ρέιτσελ στεναχωριέται που νομίζει ότι δεν είναι έγκυος, οπότε η Φοίβη της λέει την αλήθεια. Και οι τρεις μέσα στο μπάνιο χαίρονται για τα χαρμόσυνα νέα. Η σεζόν περιέχει την εγκυμοσύνη της Ρέιτσελ, και ειδικότερα την αντίδραση του Ρος όταν μαθαίνει ότι είναι ο πατέρας. Και οι δύο μαζί αποφάσισαν να κρατήσουν το μωρό, χωρίς να αφήσουν τη σχέση τους να μπει εμπόδιο στο παιδί. Ο Ρος ξεκινάει να βγαίνει με την συνάδελφο της Μόνικα, την Μόνα (Μπόνι Σόμερβαιλ). Ο Τζόι βγαίνει ραντεβού με τη Ρέιτσελ για να την ηρεμήσει σχετικά με την εγκυμοσύνη, αλλά καταλήγει στο να έχει αισθήματα γι' αυτή. Παλεύει με τα αισθήματα του και παροτρύνει τη Ρέιτσελ να μετακομίσει με τον Ρος, για να μην χάσει ούτε ένα λεπτό από την εγκυμοσύνη ο πατέρας (Ρος). Αυτό έχει ως αποτέλεσμα τον χωρισμό της Μόνα με τον Ρος και τον Τζόι να λέει στον Ρος για το πως αισθάνεται για τη Ρέιτσελ. Αρχικά, ο Ρος θυμώνει αλλά στη συνέχεια δίνει την ευχή του στον Τζόι. Ο Τζόι λέει στη Ρέιτσελ ότι την αγαπάει, αλλά αυτή δεν νιώθει τα ίδια συναισθήματα. Τα πράγματα μεταξύ τους γίνονται αμήχανα για λίγο, αλλά συμφωνούν να μείνουν φίλοι. Η Ρέιτσελ γεννάει κοριτσάκι και την ονομαζόμενη Έμμα στο τέλος της σεζόν. Στο νοσοκομείο, η μητέρα του Ρος δίνει στον ίδιο ένα δαχτυλίδι αρραβώνων επειδή η ίδια θέλει να παντρευτεί ο γιος της τη Ρέιτσελ. Ο Ρος δεν είναι διατεθειμένος να κάνει πρόταση στη Ρέιτσελ και βάζει το δαχτυλίδι στο σακάκι του. Περιμένοντας στο νοσοκομείο, Τσάντλερ και Μόνικα βάζουν μπροστά στο να αποκτήσουν και αυτοί ένα μωράκι. Εν τω μεταξύ, το δωμάτιο, ο Τζόι παίρνει το σακάκι του Ρος για να ψάξει για χαρτομάντιλα, όπου του πέφτει το δαχτυλίδι. Γονατίζει για να το πιάσει και γυρνάει στη Ρέιτσελ, ακόμα στα γόνατα, κρατώντας το δαχτυλίδι. Η Ρέιτσελ αποδέχεται την υποτιθέμενη πρόταση του Τζόι, ενώ ο Ρος κινείται στο δωμάτιο της, για να της ζητήσει να ξανασκεφτούν τη σχέση τους.
Σεζόν 9
Η σεζόν εννέα ξεκινά με τον Ρος και τη Ρέιτσελ να συγκατοικούν με την κόρη τους Έμμα, αφού ο Τζόι και η Ρέιτσελ ξεκαθάρισαν την πρόταση. Η Μόνικα και ο Τσάντλερ συναντούν εμπόδια καθώς προσπαθούν για ένα μωρό. Ο Τσάντλερ μεταφέρεται λόγω δουλειάς στην Τάλσα, όμως στη Μόνικα της προσφέρεται η δουλειά ως επικεφαλής σεφ σε ένα νέο εστιατόριο με αποτέλεσμα ο Τσάντλερ να μετακομίζει μόνος του και αναγκάζεται να μετακινείται συνεχώς. Τελικά ο Τσάντλερ παραιτήται από την δουλειά του τα Χριστούγεννα και ακολουθεί μια νέα καριέρα στη διαφήμιση, ξεκινώντας ως μη αμειβόμενος ασκούμενος σε διαφημιστικό γραφείο και τελικά προσλήφθηκε ως κατώτερος copywriter. Τέλος, η Μόνικα και ο Τσάντλερ ανακαλύπτουν ότι δεν μπορούν να κάνουν παιδί και αφού εξετάσουν όλες τις επιλογές αποφασίζουν να υιοθετήσουν. Η Φοίβη γνωρίζει τον Μάικ Χάνιγκαν (Paul Rudd) και βγαίνουν μαζί για το μεγαλύτερο μέρος της σεζόν έως ότου ο Μάικ λέει ότι δεν θέλει ποτέ να παντρευτεί ξανά. Μετά τον χωρισμό τους η Φοίβη βγαίνει με τον πρώην φίλο της από την σεζόν 1, τον Ντέιβιντ (Hank Azaria) που σκοπεύει να της προτείνει γάμο, αλλά ο Μάικ τον προλαβαίνει και της προτείνει αυτός πρώτος. Η Φοίβη απορρίπτει και τις δύο προτάσεις αλλά τα ξαναφτιάχνει με τον Μάικ, αφού χρειάζεται μόνο τη διαβεβαίωση ότι έχουν μέλλον μαζί. Η Ρέιτσελ, πιστεύοντας ότι ο συνάδελφός της Γκάβιν (Ντέρμοτ Μούλνεϊ) προσπαθεί να κλέψει τη δουλειά της ενώ είναι σε άδεια μητρότητας, επιστρέφει νωρίς στη Ralph Lauren. Ανακαλύπτει στο πάρτι γενεθλίων της ότι ο Γκάβιν έχει συναισθήματα γι' αυτήν. Φιλιούνται αλλά δεν τα φτιάχνουν λόγω της ιστορίας της με τον Ρος. Εν τω μεταξύ, ο Ρος, έχοντας δει το φιλί, αντιδράει και γνωρίζει άλλες γυναίκες. Η Ρειτσελ συνειδητοποιεί ότι η κατάσταση διαβίωσης της με τον Ρος είναι πολύ περίεργη και αποφασίζει να μετακομίσει ξανά με τον Τζόι. Η Ρέιτσελ αναπτύσσει αισθήματα για τον Τζοι, αλλά απογοήτευται όταν ο Τζοι γνωρίζει την Τσάρλι (Aisha Tyler), μια νέα καθηγήτρια παλαιοντολογίας. Στο φινάλε, η παρέα ταξιδεύει στα Μπαρμπάντος για την κεντρική ομιλία του Ρος σε συνέδριο. Ο Τζόι και η Τσάρλι χωρίζουν όταν συνειδητοποιούν ότι δεν έχουν τίποτα κοινό. Στη συνέχεια, ο Τζόι μαθαίνει για τα συναισθήματα της Ρέιτσελ για αυτόν, αλλά λέει ότι δεν μπορούν να το συνεχίσουν λόγω του Ρος. Ωστόσο, βλέποντας τον Ρος και την Τσάρλι να φιλιούνται μεταξύ τους, πηγαίνει στο δωμάτιο του ξενοδοχείου της Ρέιτσελ και η σεζόν τελειώνει με αυτούς τους δύο μαζί.
Σεζόν 10
Η δέκατη σεζόν φέρνει στο τέλος αρκετές μακροχρόνιες ιστορίες. Ο Τζόι και η Ρέιτσελ προσπαθούν να αμφισβητήσουν τα συναισθήματα του Ρος για τη σχέση τους και αποφασίσουν ότι είναι καλύτερο να παραμείνουν φίλοι. Η Τσάρλι χωρίζει με τον Ρος για να επιστρέψει μαζί με τον πρώην φίλο της. Στα μέσα της σεζόν, ο Τζόι παντρεύει την Φοίβη και τον Μάικ έξω από το Σέντραλ Περκ μετά από μια χιονοθύελλα που παραλύει την πόλη. Η Μόνικα και ο Τσάντλερ επιλέγονται από την Έρικα (Anna Faris) για να υιοθετήσουν το μωρό της. Μετά από αυτό, η Μόνικα και ο Τσάντλερ ετοιμάζονται να μετακομίσουν σε ένα σπίτι στα προάστια για να μεγαλώσουν το παιδί τους. Λυπημένος ο καθένας, ιδιαίτερα ο Τζόι, ο οποίος αντιμετωπίζει όλες τις αλλαγές στη ζωή του. Στο φινάλε της σειράς, η Έρικα γεννά δίδυμα προς έκπληξη της Μόνικα και του Τσάντλερ. Η Ρέιτσελ απολύθηκε από τη Ράλφ Λόρεν αφού το αφεντικό της τυχαίνει να είναι παρών στη συνέντευξή της για δουλειά στο Gucci. Συναντά τον πρώην συνάδελφό της στο Bloomingdale Μαρκ, ο οποίος της προσφέρει μια νέα δουλειά στο Louis Vuitton στο Παρίσι. Ο Ρος, πιστεύοντας ότι η Ρέιτσελ θέλει να μείνει, προσπαθεί να δωροδοκήσει τον κ. Ζέλνερ για να την προσλάβει πίσω μέχρι που συνειδητοποιεί ότι η Ρέιτσελ θέλει να πάει στο Παρίσι. Όταν η Ρέιτσελ αποχαιρετάει προσωπικά όλους, εκτός από τον Ρος στο πάρτι της, ο Ρος, πληγωμένος και θυμωμένος αντιμετωπίζει τη Ρέιτσελ και καταλήγουν να κοιμούνται μαζί. Η Ρέιτσελ φεύγει, και ο Ρος - συνειδητοποιώντας πόσο την αγαπά ακόμα - την κυνηγά στο αεροδρόμιο. Όταν την προλαβαίνει η Ρέιτσελ λέει ότι πρέπει να πάει στο Παρίσι. Πριν απογειωθεί το αεροπλάνο, η Ρέιτσελ τηλεφωνεί στο σπίτι του Ρος και αφήνει ένα φωνητικό μήνυμα, ζητώντας του συγγνώμη για τον τρόπο που τελειώσανε. Μιλώντας, συνειδητοποιεί ότι τον αγαπά ακόμα και κατεβαίνει το αεροπλάνο την τελευταία στιγμή. Η σειρά τελειώνει με όλους τους φίλους, καθώς και μωρά της Μόνικα και του Τσάντλερ, αφήνοντας το άδειο διαμέρισμα.
Σύλληψη
"Είναι για το σεξ, την αγάπη, τις σχέσεις, τη σταδιοδρομία, μια στιγμή στη ζωή σας όταν όλα είναι δυνατά. Και αφορά τη φιλία γιατί όταν είσαι μόνος και στην πόλη, οι φίλοι σου είναι η οικογένειά σου."
Ταυτόχρονα, ο Γουόρεν Λίλφιλντ, ο τότε πρόεδρος της NBC Entertainment, αναζητούσε μια κωμωδία με τη συμμετοχή νέων ανθρώπων που ζούσαν μαζί και μοιράζονταν τα έξοδα. Ο Λίλφιλντ ήθελε η ομάδα να μοιραστεί αξέχαστες περιόδους της ζωής τους με φίλους, που είχαν γίνει «νέα, αναπληρωματικά μέλη της οικογένειας». Ωστόσο, ο Λίλφιλντ βρήκε δυσκολία στην υλοποίηση της έννοιας και διαπίστωσε ότι τα σενάρια που ανέπτυξε η NBC ήταν τρομερά. Όταν οι Kauffman, Crane και Bright έκαναν το Insomnia Cafe, ο Littlefield εντυπωσιάστηκε που ήξεραν ποιοι ήταν οι χαρακτήρες τους. Η NBC αγόρασε την ιδέα ως πιλότος, πράγμα που σημαίνει ότι διακινδύνευαν οικονομικές κυρώσεις εάν ο πιλότος δεν γυρίστηκε. Οι Kauffman και Crane χρειάστηκαν τρεις μέρες για να γράψουν το πιλοτικό σενάριο για μια παράσταση με τίτλο "Friends Like Us." Ο Λίλφιλντ ήθελε τη σειρά «να αντιπροσωπεύσει τη Γενιά Χ και να εξερευνήσει ένα νέο είδος φυλετικής σύνδεσης», αλλά οι υπόλοιποι διαφωνούν. Ο Crane υποστήριξε ότι δεν ήταν μια σειρά για μια γενιά και ήθελε να παράγει μια σειρά που όλοι θα απολαύσουν να παρακολουθούν. Στο NBC άρεσε το σενάριο και διέταξε τη σειρά. Άλλαξαν τον τίτλο σε "Six of One", κυρίως επειδή ένιωθαν ότι το "Friends Like Us" ήταν πολύ παρόμοιο με το ABC sitcom "These Friends of Mine".
Μετάδοση
Μόλις έγινε φανερό ότι η σειρά ήταν ένα αγαπημένο έργο στο NBC, ο Littlefield ανέφερε ότι έλαβε κλήσεις από κάθε πράκτορα στην πόλη, θέλοντας τον πελάτη του να είναι μέρος της σειράς. Οι ακροάσεις για τους πρωταγωνιστικούς ρόλους πραγματοποιήθηκαν στη Νέα Υόρκη και το Λος Άντζελες. Ο σκηνοθέτης του casting προετοίμασε 1.000 ηθοποιούς που είχαν υποβάλει αίτηση για κάθε ρόλο έως τους 75. Εκείνοι που έλαβαν μια ανάκληση ανάγνωσης μπροστά από τους Crane, Kauffman και Bright. Στα τέλη Μαρτίου, ο αριθμός των πιθανών ηθοποιών μειώθηκε σε τρία ή τέσσερα για κάθε κομμάτι και τους ζητήθηκε να διαβάσει για τον Les Moonves, τότε πρόεδρο της Warner Bros. Television.
Έχοντας συνεργαστεί με τον Ντέιβιντ Σουίμερ στο παρελθόν, οι δημιουργοί της σειράς έγραψαν τον χαρακτήρα του Ross στο μυαλό τους, και ήταν ο πρώτος ηθοποιός του καστ. Η Κοξ ήθελε να παίξει το ρόλο της Μόνικα επειδή της άρεσε ο «δυνατός» χαρακτήρας, αλλά οι παραγωγοί την είχαν στο μυαλό να παίξει τη Ρέιτσελ λόγω της «χαρούμενης, αισιόδοξης ενέργειας» της που δεν ήταν ο τρόπος που οραματίστηκαν τη Monica, μετά την ακρόαση της Κοξ, ωστόσο, η Kauffman συμφώνησε με την Κοξ και πήρε το ρόλο. Όταν ο Ματ ΛεΜπλάνκ έκανε ακρόαση για τον Τζόι, έβαλε ένα "διαφορετικό γύρισμα" στον χαρακτήρα. Έπαιξε τον Joey πιο απλό μυαλό από το προβλεπόμενο και έδωσε την καρδιά του χαρακτήρα. Αν και οι Crane και Kauffman δεν ήθελαν τον ΛεΜπλάνκ για το ρόλο εκείνη την εποχή, τους είπαν από το δίκτυο να τον περάσουν από κάστινγκ. Η Τζένιφερ Άνιστον, ο Μάθιου Πέρι και η Λίζα Κούντροου έκαναν τη συμμετοχή τους βάσει των ακροάσεων τους.
Πραγματοποιήθηκαν περισσότερες αλλαγές στις ιστορίες της σειράς κατά τη διαδικασία του cast. Οι συγγραφείς διαπίστωσαν ότι έπρεπε να προσαρμόσουν τους χαρακτήρες που είχαν γράψει για να ταιριάζουν με τους ηθοποιούς, και η διαδικασία ανακάλυψης των χαρακτήρων έγινε κατά τη διάρκεια της πρώτης σεζόν. Η Κάουφμαν αναγνώρισε ότι ο χαρακτήρας του Τζόι έγινε "αυτό το ολοκαίνουργιο ον" και ότι "δεν ήταν μέχρι που κάναμε το πρώτο επεισόδιο των Ευχαριστιών που συνειδητοποιήσαμε πόσο διασκεδαστικές είναι οι νευρώσεις της Μόνικα".
Γράφοντας
Κατά τη διάρκεια της παραγωγής του πιλότου, το NBC ζήτησε να αλλάξει το σενάριο για να εμφανιστεί μια κυρίαρχη ιστορία και αρκετά δευτερεύοντα, αλλά οι συγγραφείς αρνήθηκαν, θέλοντας να διατηρήσουν τρεις ιστορίες ίδιου βάρους. Το NBC ήθελε επίσης οι συγγραφείς να συμπεριλάβουν έναν παλαιότερο χαρακτήρα για να εξισορροπήσουν τους νέους. Οι Crane και Kauffman αναγκάστηκαν να συμμορφωθούν και έγραψαν ένα προσχέδιο ενός πρώιμου επεισοδίου με το "Pat the Cop", ο οποίος θα χρησιμοποιούσε συμβουλές στους άλλους χαρακτήρες Γερανός βρέθηκε η ιστορία είναι φρικτή, και Kauffman αστειεύτηκε, "Ξέρετε το βιβλίο, Pat the Bunny; Είχαμε Pat the Cop". Το NBC σταμάτησε τελικά και απέσυρε την ιδέα.
Κάθε καλοκαίρι, οι παραγωγοί περιγράφουν τις ιστορίες για την επόμενη σεζόν. Πριν ξεκινήσει ένα επεισόδιο στην παραγωγή, οι Kauffman και Crane θα αναθεωρούσαν το σενάριο που έγραψε ένας άλλος συγγραφέας, κυρίως εάν κάτι που αφορά είτε τη σειρά είτε έναν χαρακτήρα ένιωσε ξένο. Τα πιο δύσκολα επεισόδια ήταν πάντα "το πρώτο και το τελευταίο κάθε σεζόν". Σε αντίθεση με άλλες ιστορίες, η ιδέα για μια σχέση μεταξύ Τζόι και Ρέιτσελ αποφασίστηκε στα μισά της όγδοης σεζόν. Οι δημιουργοί δεν ήθελαν ο Ρος και η Ρέιτσελ να ξανασυναντηθούν τόσο σύντομα, και αναζητώντας ένα ρομαντικό εμπόδιο, ένας συγγραφέας πρότεινε το ρομαντικό ενδιαφέρον του Τζόι για τη Ρέιτσελ. Η ιστορία έχει ενσωματωθεί στη σεζόν. Ωστόσο, όταν οι ηθοποιοί φοβόντουσαν ότι η ιστορία θα έκανε τους χαρακτήρες τους απίθανους, η ιστορία τελείωσε, μέχρι να εμφανιστεί ξανά στο φινάλε της σεζόν. Για την ένατη σεζόν, οι συγγραφείς δεν ήταν σίγουροι για το ποσό της ιστορίας που θα έδινε στο μωρό της Ρέιτσελ, καθώς ήθελαν το σόου να μην περιστρέφεται γύρω από ένα μωρό ούτε να προσποιείται ότι δεν υπάρχει. Ο Crane είπε ότι χρειάστηκε λίγος χρόνος για να αποδεχτούν την ιδέα της δέκατης σεζόν, την οποία αποφάσισαν να κάνουν επειδή είχαν αρκετές ιστορίες για να δικαιολογήσουν τη σεζόν. Η Kauffman και ο Crane δεν θα είχαν υπογράψει για ενδέκατη σεζόν, ακόμα κι αν όλα τα μέλη του καστ ήθελαν να συνεχίσουν.
Η μορφή τίτλου επεισοδίου - "The One..." ("Αυτό με...") - δημιουργήθηκε όταν οι παραγωγοί συνειδητοποίησαν ότι οι τίτλοι των επεισοδίων δεν θα εμφανίζονταν στους πρώτους τίτλους αρχής και επομένως θα ήταν άγνωστοι στο μεγαλύτερο μέρος του κοινού. Οι τίτλοι του επεισοδίου ξεκινούν επίσημα με το "The One ..." ("Αυτό με...") εκτός από τον τίτλο του πιλοτικού επεισοδίου και το φινάλε της σειράς "Το Τελευταίο".
Γυρίσματα
Η πρώτη σεζόν γυρίστηκε στο Στάδιο 5 στα Warner Bros. Studios στο Μπέρμπανκ της Καλιφόρνια. Τα στελέχη του NBC ανησυχούσαν ότι η ρύθμιση της καφετέριας ήταν πολύ ισχίου και ζήτησε να τεθεί η σειρά σε ένα δείπνο, αλλά τελικά συμφώνησε με την ιδέα του καφενείου. Η αρχική ακολουθία τίτλου γυρίστηκε σε ένα σιντριβάνι στο Warner Bros. Ranch στις 4:00 π.μ., ενώ ήταν ιδιαίτερα κρύο για ένα πρωί στη Μπέρμπανκ. Στην αρχή της δεύτερης σεζόν, η παραγωγή μεταφέρθηκε στο μεγαλύτερο Stage 24, το οποίο μετονομάστηκε σε "The Friends Stage" μετά το φινάλε της σειράς. Τα γυρίσματα για τη σειρά ξεκίνησαν το καλοκαίρι του 1994 μπροστά από ένα ζωντανό κοινό, στο οποίο δόθηκε μια περίληψη της σειράς για να εξοικειωθούν με τους έξι κύριους χαρακτήρες, όπου ένας μισθωμένος κωμικός διασκεδάζει το ακροατήριο στούντιο μεταξύ των λήψεων. Κάθε επεισόδιο 22 λεπτών χρειάστηκε έξι ώρες για να κινηματογραφηθεί - διπλάσιο από το μήκος των περισσότερων ταινιών sitcom - κυρίως λόγω των πολλών επαναλήψεων και της επανεγγραφής του σεναρίου.